Manchester United lei zaanglek pahnih cu M Bappe nih a thangthat hna – Vaurawng\nTuzaan Kawlram lei suimilam 1:30AM a France League One Champion PSG le Premier League club minthang manchester United cu Champions Leauge group stage zuamnak cu a zuam ding an si cang. PSG le United cu a luancia 2019 kum i Champion League team 16 zuamnak zong ah a rak i tongbal mi an si. Mah lio ah United nih PSG cu ruah phak lo in an rak tei. Mah lio caan ah United Quater finalan kai khawh nak ding caah goal a thun kho mi u Rashford hi a si.\nCun tutan champion league an i zuamhlan ah PSG hmaikal minthangM Bappe nih Rashford cu Special zaanglek pakhat a si nak kong cu Paul Pogba nih a ka chimh tawn tiah a rak ti. Cun Rashford nih hngakchia pawl\nei le din a bawmhnak cung zong ah a rak thangthat.\nM Bappe nih ” tubantuk teinak ding penalty goal chuih ding cu training ah tamtuk in rak tuah a si ti cu a biapi ti lo. Mah le mah kan i zumhnak zei tlukin dah a san timi deuh a si cang. Rashford cu England caah tihnung bik\nhmaikal pakhat cu a si. Zei tluk in dah special a si cu Pogba nih a ka chimh tawn. Pogba bantuk minung nih zaanglek pawl a thangthat hi theih a har ngai. Cun zaanglek pakhat nih kan sining le kan ngeih mi chawva in thil tha kan tuah hi a herh tiah ka ruah.”\nCun amah he France ah celh ti hawi a si mi Martial zong a rak thangthat. “Martial cu kei mah he Celhtual chung ah a thabik in hmun khat ah a cawlcang ti kho mi kan si. Martial he i celh ti cu kan mah caah tampi a ka foih ter. A nih cu Manchester United bantuk a liannganmi club ah a thabik caan tha a ngei lai tiah ka zumh. A bik in amah he France ram caah hmunkhat te ah celh ti than ka duh. Cun a nih cu ka caah hawi kom thabik zong a si” tiah a chim.